Dis so 'n hefboom wat die koppelaar inhou sodat mens nie heeltyd neutral hoef te soek as jy wil stop nie. En ja, dis bitter handig. Ek het aanvanklik gedink dis nou sommer 'n foefie maar mettertyd tot die besef gekom dat dit waaragtig handig is. Veral, soos jy noem, met al die hekke.
So van hekke gepraat, gistermiddag die draadmaakvordering gaan kyk. Een van die dinge wat my gat se deksel is, is 'n hek wat jy omtrent 3 manne nodig het om oop te sleep, 'n hek wat met slierte baaltou en ou drade toegebind is
Met die trek hiernatoe en die aanpassing van die Boerbokke het ek gedraai by 72 bokke wat gevrek het. Dis om van huilerig te raak ouens. Elke dag kom mens daar dan is daar 'n bok wat vrek is. Die ergste was dat ons aanvanklik nie die probleem kon vaspen nie. Na 6 nadoodse ondersoeke het die 2 veeaarste op die dorp bevind 'n erge selenium tekort het veroorsaak dat hulle baie meer vatbaar was vir siektes en ander probleme waarvan hulle dan gevrek het.
Ek is nou nie een van Radio Kalahari Orkes se Springkane met Kamaste nie, maar my 2IB het vir my hierdie oulike "rokkies" (soos sy hulle noem) vir my kouse gemaak. Dit werk nogal om daai lastige steekgras en sandkorrels uit 'n ou se skoene te hou.